CELEX: 32022D0399
Language: sl
Date: 2022-03-09 00:00:00
Title: Sklep Sveta (SZVP) 2022/399 z dne 9. marca 2022 o spremembi Sklepa 2012/642/SZVP o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini

9.3.2022   
               
               
                  SL
               
               
                  Uradni list Evropske unije
               
               
                  L 82/9
               
            
         SKLEP SVETA (SZVP) 2022/399
         z dne 9. marca 2022
         o spremembi Sklepa 2012/642/SZVP o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. oktobra 2012 sprejel Sklep 2012/642/SZVP (1).
                  
               
                     (2)
                  
                  
                     Predsednik Ruske federacije je 24. februarja 2022 napovedal vojaško operacijo v Ukrajini, ruske oborožene sile pa so začele napad na Ukrajino, tudi z ozemlja Belorusije. Ta napad je očitna kršitev ozemeljske nedotakljivosti, suverenosti in neodvisnosti Ukrajine.
                  
               
                     (3)
                  
                  
                     Evropski svet je v sklepih z dne 24. februarja 2022 najostreje obsodil neizzvano in neupravičeno vojaško agresijo Ruske federacije proti Ukrajini. Rusija s svojimi nezakonitimi vojaškimi akcijami grobo krši mednarodno pravo in načela Ustanovne listine Združenih narodov ter spodkopava evropsko in svetovno varnost in stabilnost. Evropski svet je ostro obsodil tudi vpletenost Belorusije v to agresijo proti Ukrajini ter jo pozval, naj se vzdrži takih dejanj in spoštuje svoje mednarodne obveznosti. Pozval je k nujni pripravi in sprejetju dodatnega svežnja individualnih in gospodarskih sankcij, ki bo zajemal tudi Belorusijo.
                  
               
                     (4)
                  
                  
                     Svet je 2. marca 2022 sprejel Sklep (SZVP) 2022/356 (2), s katerim je spremenil naslov Sklepa 2012/642/SZVP in uvedel dodatne omejevalne ukrepe v odziv na vpletenost Belorusije v rusko agresijo proti Ukrajini.
                  
               
                     (5)
                  
                  
                     Glede na resnost razmer in v odziv na vpletenost Belorusije v agresijo Rusije proti Ukrajini je primerno, da se uvedejo dodatni omejevalni ukrepi v zvezi s finančnim sektorjem.
                  
               
                     (6)
                  
                  
                     Zlasti je primerno prepovedati uvrstitev delnic beloruskih subjektov v državni lasti v trgovanje na mestih trgovanja v Uniji in opravljanje storitev v zvezi z njimi; omejiti finančne prilive iz Belorusije v Unijo; prepovedati transakcije s centralno banko Belorusije; omejiti zagotavljanje specializiranih finančnih komunikacijskih storitev nekaterim beloruskim kreditnim institucijam in njihovim beloruskim hčerinskim družbam. Prav tako je primerno dodati obveznosti za upravitelja omrežja za funkcije omrežja za upravljanje zračnega prometa enotnega evropskega neba v zvezi s prepovedmi preletov.
                  
               
                     (7)
                  
                  
                     Za izvajanje nekaterih ukrepov je potrebno nadaljnje ukrepanje Unije.
                  
               
                     (8)
                  
                  
                     Sklep 2012/642/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep 2012/642/SZVP se spremeni:
            
                        (1)
                     
                     
                        vstavita se naslednja člena:
                        
                           „Člen 2ha
                           
                              1.   Prepovedane so transakcije, povezane z upravljanjem rezerv in sredstev centralne banke Belorusije, vključno s transakcijami s katero koli pravno osebo, subjektom ali organom, ki deluje v imenu ali po navodilih centralne banke Belorusije.
                           
                           
                              2.   Z odstopanjem od odstavka 1 lahko pristojni organi odobrijo transakcijo, če je to nujno potrebno za zagotovitev finančne stabilnosti Unije kot celote ali zadevne države članice.
                           
                           
                              3.   Zadevna država članica nemudoma obvesti druge države članice in Komisijo o svoji nameri, da bo izdala odobritev na podlagi odstavka 2.
                           
                        
                        
                           Člen 2hb
                           Od 12. aprila 2022 je prepovedano uvrstiti delnice, kot tudi opravljati storitve v zvezi z njimi, na mestih trgovanja, registriranih ali priznanih v Uniji, za prenosljive vrednostne papirje katere koli pravne osebe, subjekta ali organa s sedežem v Belorusiji, ki je v več kot 50-odstotni javni lasti.“;
                        
                     
                  
                        (2)
                     
                     
                        člen 2k se nadomesti z naslednjim:
                        „Prepovedano je zavestno in namerno sodelovanje v dejavnostih, katerih namen ali učinek je neposredno ali posredno izogibanje prepovedim iz tega sklepa.“;
                     
                  
                        (3)
                     
                     
                        vstavijo se naslednji členi:
                        
                           „Člen 2t
                           
                              1.   Prepovedano je zagotavljati javno financiranje ali javno finančno pomoč za trgovino z Belorusijo ali vlaganje v Belorusiji.
                           
                           
                              2.   Prepoved iz odstavka 1 se ne uporablja za:
                              
                                          (a)
                                       
                                       
                                          zavezujoče finančne obveznosti ali obveznosti finančne pomoči, sprejete pred 10. marcem 2022;
                                       
                                    
                                          (b)
                                       
                                       
                                          zagotavljanje javnega financiranja ali javne finančne pomoči do skupne vrednosti 10 000 000 EUR na projekt v korist malih in srednjih podjetij s sedežem v Uniji; ali
                                       
                                    
                                          (c)
                                       
                                       
                                          zagotavljanje javnega financiranja ali javne finančne pomoči za trgovino s hrano in za kmetijske, medicinske ali humanitarne namene.
                                       
                                    
                        
                        
                           Člen 2u
                           
                              1.   Prepovedano je sprejemati depozite od beloruskih državljanov ali fizičnih oseb, ki prebivajo v Belorusiji, ali od pravnih oseb, subjektov ali organov s sedežem v Belorusiji, če skupna vrednost depozitov fizične ali pravne osebe, subjekta ali organa na kreditno institucijo presega 100 000 EUR.
                           
                           
                              2.   Odstavek 1 se ne uporablja za državljane države članice, države članice Evropskega gospodarskega prostora ali Švice, ali za fizične osebe, ki imajo dovoljenje za začasno ali stalno prebivanje v državi članici, državi članici Evropskega gospodarskega prostora ali Švici.
                           
                           
                              3.   Odstavek 1 se ne uporablja za depozite, ki so potrebni za neprepovedano čezmejno trgovino z blagom in storitvami med Unijo in Belorusijo.
                           
                           
                              4.   Z odstopanjem od odstavka 1 lahko pristojni organi odobrijo sprejem takega depozita pod pogoji, ki se jim zdijo primerni, potem ko se prepričajo, da je sprejem takega depozita:
                              
                                          (a)
                                       
                                       
                                          potreben za zadovoljevanje osnovnih potreb fizičnih ali pravnih oseb, subjektov ali organov iz odstavka 1 in njihovih vzdrževanih družinskih članov, vključno s plačili za hrano, najemnine ali hipoteke, zdravila in zdravljenje, davke, zavarovalne premije ter stroške komunalnih storitev;
                                       
                                    
                                          (b)
                                       
                                       
                                          namenjen izključno za plačilo zmernih honorarjev ali povračilo nastalih izdatkov, povezanih z zagotavljanjem pravnih storitev;
                                       
                                    
                                          (c)
                                       
                                       
                                          potreben za kritje izrednih izdatkov, če ustrezni pristojni organ vsaj dva tedna pred odobritvijo pristojnim organom drugih držav članic in Komisiji uradno sporoči razloge, na podlagi katerih meni, da je treba izdati posamezno odobritev, ali
                                       
                                    
                                          (d)
                                       
                                       
                                          potreben za uradne naloge diplomatskega ali konzularnega predstavništva ali mednarodne organizacije.
                                       
                                    Zadevna država članica obvesti druge države članice in Komisijo o vseh odobritvah, izdanih na podlagi tega odstavka, v dveh tednih po odobritvi.
                           
                           
                              5.   Z odstopanjem od odstavka 1 lahko pristojni organi odobrijo sprejem takega depozita pod pogoji, ki se jim zdijo primerni, potem ko se prepričajo, da je sprejem takega depozita:
                              
                                          (a)
                                       
                                       
                                          nujen za humanitarne namene, kot so zagotavljanje ali lajšanje zagotavljanja pomoči, vključno z medicinsko opremo, hrano, prevozom humanitarnih delavcev in s tem povezano pomočjo, ali za evakuacije ali
                                       
                                    
                                          (b)
                                       
                                       
                                          potreben za dejavnosti civilne družbe, ki neposredno spodbujajo demokracijo, človekove pravice ali pravno državo v Belorusiji.
                                       
                                    Zadevna država članica obvesti druge države članice in Komisijo o vseh odobritvah, izdanih na podlagi tega odstavka, v dveh tednih po odobritvi.
                           
                        
                        
                           Člen 2v
                           
                              1.   Centralnim depotnim družbam Unije je prepovedano opravljati kakršne koli storitve, kot so opredeljene v Prilogi k Uredbi (EU) št. 909/2014 Evropskega parlamenta in Sveta (*1), za prenosljive vrednostne papirje, izdane po 12. aprilu 2022, kateremu koli beloruskemu državljanu ali fizični osebi, ki prebiva v Belorusiji, ali kateri koli pravni osebi, subjektu ali organu s sedežem v Belorusiji.
                           
                           
                              2.   Odstavek 1 se ne uporablja za državljane države članice ali fizične osebe, ki imajo dovoljenje za začasno ali stalno prebivanje v državi članici.
                           
                        
                        
                           Člen 2w
                           
                              1.   Prepovedano je prodajati prenosljive vrednostne papirje, denominirane v eurih, izdane po 12. aprilu 2022, ali enote v kolektivnih naložbenih podjemih, ki zagotavljajo izpostavljenost do takih vrednostnih papirjev, kateremu koli beloruskemu državljanu ali fizičniosebi, ki prebiva v Belorusiji, ali kateri koli pravni osebi, subjektu ali organu s sedežem v Belorusiji.
                           
                           
                              2.   Odstavek 1 se ne uporablja za državljane države članice ali fizične osebe, ki imajo dovoljenje za začasno ali stalno prebivanje v državi članici.
                           
                        
                        
                           Člen 2x
                           
                              1.   Prepovedano je prodajati, dobavljati, prenašati ali izvažati bankovce, denominirane v eurih, Belorusiji ali kateri koli fizični ali pravni osebi, subjektu ali organu v Belorusiji, vključno z vlado in centralno banko Belorusije, ali za uporabo v Belorusiji.
                           
                           
                              2.   Prepoved iz odstavka 1 se ne uporablja za prodajo, dobavo, prenos ali izvoz bankovcev, denominiranih v eurih, če so takšna prodaja, dobava, prenos ali izvoz potrebni za:
                              
                                          (a)
                                       
                                       
                                          osebno uporabo fizičnih oseb, ki potujejo v Belorusijo, ali njihovih ožjih družinskih članov, ki z njimi potujejo, ali
                                       
                                    
                                          (b)
                                       
                                       
                                          uradne namene diplomatskih ali konzularnih predstavništev ali mednarodnih organizacij v Belorusiji, ki imajo imuniteto v skladu z mednarodnim pravom.
                                       
                                    
                        
                        
                           Člen 2y
                           Od 20. marca 2022 je pravnim osebam, subjektom ali organom iz Priloge V ali kateri koli pravni osebi, subjektu ali organu s sedežem v Belorusiji, katerega več kot 50-odstotni delež je v neposredni ali posredni lasti subjekta s seznama iz Priloge V, prepovedano zagotavljati specializirane finančne komunikacijske storitve, ki se uporabljajo za izmenjavo finančnih podatkov.
                        
                        
                           (*1)  Uredba (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L 257, 28.8.2014, str. 1).“;"
                        
                     
                  
                        (4)
                     
                     
                        vstavi se naslednji člen:
                        
                           „Člen 2ab
                           
                              1.   Upravljavitelj omrežja za funkcije omrežja za upravljanje zračnega prometa enotnega evropskega neba podpira Komisijo in države članice pri izvajanju členov 2a in 4(2) tega sklepa in zagotavljanju skladnosti z njima. Upravitelj omrežja zlasti zavrne vse načrte letov, ki jih vložijo letalski operaterji, v katerih je navedena namera za izvajanje dejavnosti nad ozemljem Unije ali Belorusije, ki pomenijo kršitev določb tega sklepa, tako da pilotu ni dovoljeno leteti.
                           
                           
                              2.   Upravitelj omrežja Komisiji in državam članicam na podlagi analize načrtov letov redno pošilja poročila o izvajanju člena 2a.“;
                           
                        
                     
                  
                        (5)
                     
                     
                        v členu 2n(1) se točka (a) nadomesti z naslednjim:
                        
                                    „(a)
                                 
                                 
                                    katera koli fizična ali pravna oseba, subjekt ali organ iz členov 2h, 2i, 2j, 2y ali s seznamov iz prilog II ali V;“;
                                 
                              
                  
                        (6)
                     
                     
                        Priloga k temu Sklepu se doda kot Priloga V k Sklepu 2012/642/SZVP.
                     
                  
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 9. marca 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini (UL L 285, 17.10.2012, str. 1).
         
            (2)  Sklep Sveta (SZVP) 2022/356 z dne 2. marca 2022 o spremembi Sklepa 2012/642/SZVP o omejevalnih ukrepih zaradi razmer v Belorusiji (UL L 67, 2.3.2022, str. 103).
      
      
         
            PRILOGA
            
               
                  
                     „PRILOGA V
                     SEZNAM PRAVNIH OSEB, SUBJEKTOV ALI ORGANOV IZ ČLENA 2y
                     
                                 Belagroprombank
                              
                           
                                 Bank Dabrabyt
                              
                           
                                 Development Bank of the Republic of Belarus (Razvojna banka Republike Belorusije)
                              
                           
               “